ၼၶွၼ်းရႃၸသီမႃး

ၼၶွၼ်းရႃၸသီမႃး(လိၵ်ႈထႆးนครราชสีมา)၊ ၵမ်ႉၼမ် ဢွၼ်ၵၼ် ပွင်ႇဝႃႈ ၶူဝ်ရတ်ႉ (โคราช) ဢမ်ႇၼၼ် ႁူႉၸွမ်းၼမ်ဝႃႈ ၶူဝ်ရတ်ႉ ၼႆႉ ပဵၼ် ဝဵင်းဢၼ်ယႂ်ႇသေပိူၼ်ႈ တီႈ ထုင်ႉ ဢီႇသၢၼ် ၶွင် မိူင်းထႆးၼၼ်ႉယဝ်ႉ။ ၸမ်ၵၼ်တင်း ၵုင်းထဵပ်ႈ သေၵေႃႈ မၼ်းႁဵတ်းႁႂ်ႈ ၵူၼ်းထွင်ႈတဵဝ်း ၸိူဝ်းဢၼ်ဢၢၼ်းၶႂ်ႈၵႂႃႇဢႅဝ်ႇတၢင်ႇတီႈတၢင်ႇထုင်ႉၼၼ်ႉ ႁွတ်ႈၽႅဝ်လႆႈငၢႆႈငၢႆႈၼၼ်ႉယဝ်ႉ။ လုၵ်ႉတီႈမၼ်းသေၵေႃႈ မီးသၢႆတၢင်းတေႃႉသူင်ႇၶိုၵ်ႉၶႅမ်ႉ ဢၼ်ၵွင်ႉသိုပ်ႇဝႆႉ တင်း တီႈၵိုတ်းလိူဝ်တၢင်ႇတီႈ တီႈၼႂ်းမိူင်းယဝ်ႉ။ ဢၼ်ပဵၼ် သဵၼ်ႈတၢင်းလူင် မၢႆ 2 (ၵုင်းထဵပ်ႈ ၵႂႃႇၸူး ၼွင်ၶၢႆး) ၼၼ်ႉၵေႃႈ လတ်းၶဝ်ႈၼႂ်းဝဵင်းၼၼ်ႉသေဢမ်ႇၵႃး ဢၼ်ပဵၼ် သၢႆတၢင်းရူတ်ႉလဵၼ်း ဢၼ်ၵႂႃႇၸူး ၸဵင်ႇႁွင်ႇဝၼ်းဢွၵ်ႇ ၼၼ်ႉၵေႃႈ ၵႂႃႇၸႅၵ်ႇၵၼ်တီႈ ၽၢႆႇဢွၵ်ႇဝဵင်း - တႃႇသၢႆၼိုင်ႈ လဵၼ်ႈၸူး ၼွင်ၶၢႆးသေ ထႅင်ႈသၢႆၼိုင်ႈတႄႉ လႅၼ်ႈၸူး ဢုပူၼ်းရၢတ်ႉၶျ်ထႃးၼီးယဝ်ႉ။ တီႈၼၼ်ႈၼႆႉ မီးဝႆႉ ရူတ်ႉပၢတ်ႉသ် ၸိူဝ်းလဵၼ်ႈၸူး ၵူႈဝဵင်း ၸိူဝ်းဢၼ်မီးတီႈ ပွတ်းႁွင်ႇ၊ ၸဵင်ႇႁွင်ႇဝၼ်းဢွၵ်ႇ လႄႈ ဢၼ်လဵၼ်ႈၸူး ပွတ်းဝၼ်းဢွၵ်ႇ ၸိူဝ်းၼၼ်ႉယဝ်ႉ။ ၸဝ်ႈၵဝ်ႇပၢႆၸၢင်ႈၶီႇလႆႈ ရူတ်ႉပၢၼ်ႇ ဢၼ်လဵၼ်ႈၸူး ဝဵင်းၸၼ် တီႈ မိူင်းလၢဝ်း လႄႈ ၸူးတီႈ လႅၼ်လိၼ် ဢရၼ်ယပရႃႇထဵတ်ႇ  တီႈ မိူင်းၵမ်ႇပေႃးတီးယႃးၼၼ်ႉယဝ်ႉ။

တီႈဝဵင်းၼၼ်ႉ ႁူဝ်ၼပ်ႉၵူၼ်း မီးယူႇမွၵ်ႈ 165,000 (ၸႄႈတွၼ်ႈၼႂ်းမိူင်း၊ 2011)၊ ၵူၺ်းၵႃႈဝႃႈ ၸိူဝ်းပဵၼ် ႁူဝ်ၼပ်ႉၵူၼ်း ဢၼ်မီးတီႈ ဢေႇရိယႃႇၶွပ်ႇဝဵင်း ၼၶွၼ်းရႃၸသီးမႃး (မိူင်းၼၶွၼ်းရႃၸသီမႃး) ၼႆႉ မီးယူႇ 450,000 ယဝ်ႉ။ ဢိင်ၼိူဝ်သႅၼ်းသဵင်းသေၵေႃႈ မၼ်းၵေႃႈဢမ်ႇၸႂ်ႈပၢႆတၢင်းၸိုဝ်ႈလိုဝ်းလင် တွၼ်ႈတႃႇ ၶႅၵ်ႇၼွၵ်ႈမိူင်းၶဝ်ၼင်ႇၵဝ်ႇ။ ႁူမ်ႈဝႃႈၼၼ်သေတႃႉၵေႃႈ ၵူၼ်းထွင်ႈတဵဝ်းၶဝ် တိူဝ်းလႆႈၸႂ် မႃးထင်သဝ်းတီႈၼႂ်းဝဵင်းသေၵေႃႈ ၵႂႃႇဢႅဝ်ႇလႄႇ ပၢႆတၢင်းထွင်ႈတဵဝ်း မိူၼ်ၼင်ႇ ၶဝ်ယႂ်ႇ၊ သူၼ်ၸိူဝ်ႉၸၢတ်ႈ ၽိမၢႆ လႄႈ ၽၼူမ်ရုင်း ၸိူဝ်းၼႆႉယဝ်ႉ။

ဢၢင်ႈဢိင်

ဢီႇသၢၼ်
မိူင်းထႆး